Diari Oficial de la Generalitat Valenciana


Sumari del DOGV 5938, del 22-01-2009 (2009/490)

RESOLUCIÓ de 31 de març del 2008, de la Direcció Territorial de Castelló de la Conselleria de Medi Ambient, Aigua, Urbanisme i Habitatge, per la qual s'atorga a l'empresa Proyectos Eólicos Valencianos SA, l'autorització ambiental integrada per a la instal·lació d'un parc eòlic denominat Alto Palancia II, als termes municipals de Viver, Pina de Montalgrao i Barracas.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5938

Data del DOGV
:   22-01-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/490


Data del document
:   31-03-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Pina de Montalgrao
    * Viver
    * Barracas
    * energia eòlica
    * empresa privada

RESOLUCIÓ de 31 de març del 2008, de la Direcció Territorial de Castelló de la Conselleria de Medi Ambient, Aigua, Urbanisme i Habitatge, per la qual s'atorga a l'empresa Proyectos Eólicos Valencianos SA, l'autorització ambiental integrada per a la instal·lació d'un parc eòlic denominat Alto Palancia II, als termes municipals de Viver, Pina de Montalgrao i Barracas. [2009/490]  
Vistos els documents que es troben en l'expedient 05/07/AAI/CS, instruït a instàncies de l'empresa Proyectos Eólicos Valencianos, a fi d'obenir l'autorització ambiental integrada per a la instal·lació d'un parc eòlic denominat Alto Palancia II, s'emet aquesta resolució de conformitat amb els amb els següents  
Antecedents de fet  
Primer. Amb data 15 de març de 2007, Alfonso Vargas Vázquez, en nom i representació de la mercantil Proyectos Eólicos Valencianos, SA amb CIF 96392789 x domicili a València, plaça d'Amèrica, núm. 2, 4t C, presenta als Serveis Territorials de la Conselleria de Medi Ambient, Aigua, Urbanisme i Habitatge (abans Conselleria de Territori i Habitatge) una sol·licitud d'autorització ambiental integrada per a un parc eòlic denominat Alto Palancia II a Barracas, Pina de Montalgrao i Viver, conforme es detalla en l'annex II de la Llei 2/2006, de 5 de maig, de prevenció de la contaminació i qualitat ambiental (d'ara endavant LPCQA).  
S'adjunta una sol·licitud d'informe de compatibilitat urbanística als ajuntaments de Barracas, Pina de Montalgrao i Viver, de conformitat amb el que estableix l'article 26 de la LPCQA i l'article 25 del Decret 127/2006, de 15 de setembre, del Consell de la Generalitat Valenciana, que desplega l'esmentada llei.  
Segon. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la suficiència de la documentació que acompanya la sol·licitud, en el termini de 20 dies, els quals es detallen en el punt III d'aquesta proposta, de conformitat amb el que estableix l'article 27 de la LPCQA i l'article 26 del Decret 127/2006, de 15 de setembre, del Consell de la Generalitat Valenciana, que desplega l'esmentada llei.  
Tercer. Amb data 11 de juny de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la LPCQA i se'n publica l'anunci en el Diari Oficial de la Comunitat Valenciana (núm. 5531).   
Durant aquest període no es presenten al·legacions al projecte ni a aquesta Conselleria ni tampoc als ajuntaments de Barracas, Pina de Montalgrao i Viver. En l'expedient consta el certificat de la informació pública.  
Quart. Transcorregut el termini d'informació pública se sol·licita l'informe, previst en els articles 29 a 34 de la LPCQA, i dels articles 28 a 34 del Decret, a les diferents administracions públiques i òrgans de la Generalitat consultats anteriorment perquè es pronuncien sobre l'adequació del projecte a tots aquells aspectes que siguen de la seua competència,   
Cinqué. Amb data 27 de març de 2008 es realitza el tràmit d'audiència a l'interessat. En l'expedient en consta un escrit, en què exposa que no hi al·lega res i sol·licita que es continue la tramitació del procediment amb l'elaboració de la proposta de resolució.  
Sisé. Amb data 31 de març de 2008, la Comissió Territorial de Castelló d'Anàlisi Ambiental Integrada celebra una sessió ordinària i aprova la proposta de resolució de l'expedient 05/07/AAI/CS de sol·licitud d'autorització ambiental integrada, promogut per Proyectos Eólicos Valencianos, SA.  
Fonaments de dret  
Primer. L'objecte d'aquesta resolució és concedir l'autorització ambiental integrada a la mercantil Proyectos Eólicos Valencianos, SA per a la instal·lació d'un parc eòlic denominat Alto Palancia II, d'acord amb el que estableix l'article 37 de LPCQA i l'article 36 del Decret que desplega l'esmentada llei.  
Es pretén la instal·lació de 24 aerogeneradors de 67 m d'alçària de boixa i diàmetre de rotor entre 80 i 86,6 m, els quals es distribueixen en tres alineacions orientades de SW a NE al llarg dels paratges de Cerro de los Pastores, Cerro de Caramanchel, Alto de la Hoya del Agua, Torre del Ragudo i Cuestas de Herragudo. Aquest parc eòlic té una potència unitària de 2 MW i una potència total de 48 MW i afecta una superfície de 955.655 m². L'energia produïda pels aerogeneradors s'evacua per mitjà de línies subterrànies de 20 kV a la subestació d'El Campo.  
El parc eòlic Alto Palancia II està integrat a la zona eòlica núm. 6 del Pla eòlic de la Comunitat Valenciana, el qual té caràcter de Pla d'acció territorial sectorial, aprovat mitjançant un acord de 26 de juliol de 2001, del Govern Valencià.  
Segon. Consten en l'expedient els informes següents:  
A) L'informe de compatibilitat urbanística de l'Ajuntament de Viver, de data 3 de maig de 2007, indica respecte a l'activitat d'instal·lació d'un parc eòlic denominat Alto Palancia II, que s'ha d'ubicar al parc eòlic Alto Palancia II a Barracas, Viver i Pina de Montalgrao, que, segons el que estableix l'article 25 de la LPCCA, és compatible amb el planejament urbanístic i, si s'escau, amb les ordenances municipals relatives a aquest.  
L'informe de compatibilitat urbanística de l'Ajuntament de Barracas, de data 28 de maig de 2007, indica respecte a l'activitat d'instal·lació d'un parc eòlic denominat Alto Palancia II, que s'ha d'ubicar al parc eòlic Alto Palancia II a Barracas, Viver i Pina de Montalgrao, que, segons el que estableix l'article 25 de la LPCCA, és compatible amb el planejament urbanístic i, si s'escau, amb les ordenances municipals relatives a aquest.  
L'informe de compatibilitat urbanística de l'Ajuntament de Pina de Montalgrao, de data 30 de gener de 2008, indica respecte a l'activitat d'instal·lació d'un parc eòlic denominat Alto Palancia II, que s'ha d'ubicar al parc eòlic Alto Palancia II a Barracas, Viver i Pina de Montalgrao, que, segons el que estableix l'article 25 de la LPCCA, és compatible amb el planejament urbanístic i, si s'escau, amb les ordenances municipals relatives a aquest.  
B) En compliment del que estableixen els articles 27 de la LPCQA i 26 del Decret que desplega l'esmentada llei, es troben en l'expedient els següents informes de suficiència:  
1) L'Ajuntament de Viver, en data 6 de juny de 2007, emet un informe en sentit de suficiència de la documentació aportada en matèria de la seua competència.  
2) Amb data 30 de gener de 2008, l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge emet un informe en què considera que la documentació aportada és insuficient per a emetre la valoració del projecte.  
Després que els titulars aporten la documentació requerida en matèria de la seua competencia, s'emet en data 27 de març de 2008 un informe favorable condicionat.  
C) Informes preceptius  
Transcorregut el termini d'informació pública se sol·licita un nou informe a les diferents administracions públiques i òrgans de la Generalitat consultats anteriorment perquè es pronuncien sobre l'adequació del projecte a tots aquells aspectes que siguen de la seua competència.   
1) En data 5 de novembre de 2007, la Diputació de Castelló, després que l'Ajuntament de Barracas li sol·licita assistència tècnica per a l'emissió del seu informe per no tenir mitjans per a la seua realització, emet un informe favorable.  
2) En data 22 de gener de 2008, l'Ajuntament de Viver emet un informe favorable.  
3) Amb data 27 de març de 2008, els Serveis de Residus Urbans i de Residus Industrials de l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge emeten sengles informes favorables condicionats.  
4) No consta en l'expedient l'informe de l'Ajuntament de Pina de Montalgrao ja que després de la seua sol·licitud en data 9 d'agost de 2007, rebuda en data 13 d'agost de 2007, i reiterada la sol·licitud per mitjà de fax el 17 de setembre de 2007, per ofici de data 26 de setembre de 2007, rebuda el 28 de setembre de 2007, i per fax el 26 de març de 2008, com també telefònicament en reiterades ocasions, no s'ha rebut cap resposta.  
5) No consta en l'expedient l'informe del Servei Territorial d'Indústria i Seguretat Industrial, ja que después de la seua sol·licitud en data 9 d'agost de 2007, rebuda en data 13 d'agost de 2007, i reiterada la sol·licitud en data 26 de setembre de 2007, rebuda l'1 d'octubre de 2007, emet en data 10 de desembre de 2007, un informe en què es comunica que, elevada consulta pel Servei Territorial d'Indústria i Seguretat Industrial de València a la Direcció General de Qualitat Ambiental de la Conselleria de Territori i Habitatge (ara Conselleria de Medi Ambient, Aigua, Urbanisme i Habitatge) només ha d'emetre informes quan es referisquen a l'àmbit de la matèria de riscos inherents a accidents greus en què intervinguen substàncies perilloses.  
6) El tècnic de Control Integrat de la Contaminació de la Comissió Territorial d'Anàlisi Ambiental Integrada de Castelló emet un informe en què qualifica l'activitat.  
Tercer. D'acord amb l'article 20 de la LPCQA, les activitats que apareixen en els annexos I i II de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 3.3 de l'annex II de la LPCQA «Instal·lacions per a la utilització de la força del vent per a la producció d'energia (parcs eòlics), que tinguen 50 o més aerogeneradors o que es troben a menys de 2 quilòmetres d'un altre parc eòlic», en tractar-se d'un parc que es troba a menys de 2 quilòmetres d'un altre.  
Quart. La tramitació de l'expedient s'ha realitzat segons el que preveuen els articles 25 i següents de la LPCQA, desplegada pel Decret 127/2006, de 15 de setembre, del Consell de la Generalitat Valenciana.  
Cinqué. L'òrgan competent per a elaborar la proposta de resolució dels expedients objecte d'autorització ambiental integrada de l'annex II és la Comissió Territorial d'Anàlisi Ambiental Integrada, d'acord amb el que estableix l'article 15 de la Llei 2/2006  
Sisé. L'òrgan competent per a atorgar l'autorització ambiental integrada, quan es tracte d'instal·lacions en què s'exercisquen activitats de l'annex II, és la Direcció Territorial de la Conselleria de Medi Ambient, Aigua, Urbanisme i Habitatge, d'acord amb l'article 24 de la LPCQA i el Decret 7/2007, de 28 de juny, del president de la Generalitat, pel qual s'assignen competències a la Presidència de la Generalitat i a les conselleries amb competències executives.  
Seté. L'article 83, en el seu paràgraf 4, de la Llei 30/92, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, diu: «Si l'informe ha de ser emés per una administració pública diferent a la que tramita el procediment, amb vista a expressar el punt de vista corresponent a les seues competències respectives, i transcorre el termini sense que aquell s'haja evacuat, es podran seguir les actuacions...», en relació amb l'article 28.3 del Decret 127/2006, de 15 de setembre, del Consell de la Generalitat Valenciana que desplega la LPCQA «La falta d'emissió en el termini adequat dels esmentats informes no impedirà la tramitació de l'expedient d'autorització ambiental integrada, si bé els emesos fora de termini i rebuts abans de dictar-se la proposta de resolució hauran de ser tinguts en consideració quan es formule aquesta. Quan els informes siguen desfavorables i, en conseqüència, impedisquen l'atorgament de l'autorització ambiental integrada, l'òrgan competent per a resoldre dictarà una resolució motivada que denegarà l'esmentada autorització...»  
Vuité. D'acord amb el que estableix l'article 39 de la LPCQA i l'article 38 del Decret 127/2006, de 15 de setembre, del Consell de la Generalitat Valenciana, que desplega l'esmentada llei, els requisits que ha de complir la mercantil Proyectos Eñolicos Valencianos, SA per a la concessió de l'autorització ambiental integrada són els següents:  
1.a) Els valors límit d'emissió  
No s'hi diu res per tal com no afecta l'activitat objecte d'aquesta proposta de resolució de concessió d'autorització ambiental integrada.  
1.b) Les condicions que garantisquen, si s'escau, la protecció del sòl i de les aigües subterrànies  
El Servei de Residus Urbans de l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge hi diu el següent:  
«...Respecte a l'actuació sol·licitada, des del punt de vista de la gestió de residus, la principal afecció ambiental que es podria produir és la deposició o abocaments incontrolat d'excedents de terres, formigons i paviments.  
A aquest efecte, s'ha de tenir en compte que l'excés de terres hauria de ser valoritzat, segons la definició recollida per a aquest terme en la Llei 10/98, de 21 d'abril, de residus aprofitats per al condicionament o rebliment de buits o en altres obres en virtut d'allò establit en el Decret 200/2004, d'1 d'octubre, del Consell de la Generalitat Valenciana, que regula la utilització de residus inerts adequats en obres de reblimentt, condicionament o amb finalitats de construcció i demolició. En cas que no fóra possible, aquest excés de terres hauria de ser eliminat en un abocador controlat de residus inerts, en virtut de l'article 12.2 de l'esmentada Llei de residus...»  
1.c) Les prescripcions, els procediments i mètodes relatius a la producció i gestió de residus, quan escaiga  
El Servei de Residus Industrials de l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge emet un informe condicionat amb el següent tenor literal:  
«Residus  
S'hauran de codificar correctament els residus següents:   
- Olis usats: els procedents del grup hidràulic de l'aerogenerador s'hauran de codificar dins del capítol 13 01 (residus d'olis hidràulics) i els originats en el transformador de subestació en el capítol 13 03 (residus d'olis d'aïllament i transmissió de calor), d'acord amb l'Ordre MAM/304/2002, de 8 de febrer.  
- No es considera adequada la codificació dins del capítol 20 01 dels residus procedents d'envasos i embalatges, que s'hauran de codificar en el capítol 15 01, d'acord amb l'Ordre MAM/304/2002, de 8 de febrer.  
- Els recanvis de peces procedents dels manteniments s'hauran de codificar dins del capítol 17 04 per al residu de metalls mesclats i 17 02 per al plàstic, d'acord amb l'Ordre MAM/304/2002, de 8 de febrer.  
Cal aportar els corresponents documents d'acceptació emesos per gestor autoritzat.  
S'haurà de presentar una taula resum de residus que incloga les modificacions esmentades anteriorment, amb tots els residus generats, tant perillosos com no perillosos, la seua codificació corresponent d'acord amb l'Ordre MAM 304/2002, (codis LER) i caracterització dels residus perillosos segons el RD 952/1997, quantitats anuals produïdes (kg/any), procedència, gestor de destinació i emmagatzemament de cadascun dels residus, tal com s'indica en el punt 10, de l'apartat B, dins de l'annex II del Decret 40/2004, de 5 de març, del Consell de la Generalitat Valenciana, pel qual es desplega el règim de prevenció i control integrats de la contaminació a la Comunitat Valenciana.   
Emmagatzemament  
- Certificat d'estanquitat de cubeta de retenció de vessaments accidentals al magatzem de residus perillosos.»  
1.d) Els sistemes de tractament i control d'emissions, amb especificació del règim d'explotació i de la metodologia de mesurament, la freqüència, el procediment d'avaluació dels mesuraments i l'obligació de comunicar, amb la periodicitat que es determine, a l'òrgan que haja concedit l'autorització, les dades necessàries per a comprovar el compliment del contingut d'aquesta  
No s'hi diu res per tal com no afecta l'activitat objecte d'aquesta proposta de resolució de concessió d'autorització ambiental integrada.  
1.e) L'establiment, en el cas que escaiga, de condicions i prescripcions per a minimitzar la contaminació transfronterera.  
No s'hi diu res per tal com no afecta l'activitat objecte d'aquesta proposta de resolució de concessió d'autorització ambiental integrada.  
1.f) Les mesures relatives a les condicions d'explotació en situacions diferents de les normals que puguen afectar el medi ambient, com els casos de fugues, fallades de funcionament, parades temporals o el tancament definitiu.  
No s'hi diu res per tal com no afecta l'activitat objecte d'aquesta proposta de resolució de concessió d'autorització ambiental integrada.  
1.g) Les condicions resultants dels informes vinculants emesos en el procediment.  
En data 28 de gener de 2008 la Unitat d'Impacte emet un informe amb el següent tenor literal:  
«Les instal·lacions eòliques de la zona 6 diposen de la declaració d'impacte ambiental dictada per la directora general de Gestió del Medi Natural en data 27 de juliol de 2005. Entre les condicions de l'esmentada declaració cal destacar les següents:  
- La construcció del parc eòlic s'ha de realitzar amb la màxima adaptació dels vials, plataformes de muntatge i fonamentacions a la topografia de l'entorn i s'ha de reduir la superfície afectada al mínim imprescindible.  
- S'ha d'excloure en tot cas del pla especial la superfície inclosa en el perímetre de protecció d'elements patrimonials d'interés inventariats o determinada per l'òrgan competent després de la corresponent prospecció arqueològica.  
- El condicionament dels camins d'accés als parcs i vials interiors no ha de sobrepassar l'amplària de 5 m.  
- No es permet, com a norma general, l'obertura de nous camins i s'utilitzaran camins existents.  
- S'ha d'instal·lar una xarxa de depòsits d'aigua de 20.000 a 30.000 litres de capacitat, dotats d'un sistema per a càrrega ràpida d'autobombes.  
- La restauració ambiental ha de comprendre la totalitat de les superfícies afectades, incloent-hi els talussos i terraplens residuals. Es perfilarà el talús abans de la revegetació per mitjà de hidrosembra.  
En data 28 d'abril de 2006 la directora general de Gestió del Medi Natural dicta una resolució complementària a la declaració d'impacte ambiental, amb referència a la modificació de traçat de la línia elèctrica d'evacuació dels parcs eòlics de la zona 6 fins a la ST de Segorbe.  
Per tot l'anterior, i vista la documentació anteriorment esmentada, es considera que, per a una correcta integració ambiental del parc eòlic Alto Palancia II i en compliment de les condicions de la declaració d'impacte ambiental (DIA), s'hauran de dur a terme les següents mesures correctores:  
- Una vegada finalitzada la fase d'obres es reduirà l'amplària dels camins d'accés i interiors del parc a 4-5 m. Per a això, les franges laterals s'hauran de restituir topogràficament eliminant-hi els materials sobrants. Així mateix, s'estendrà terra vegetal per a afavorir la revegetació.  
- La franja per la qual discorre la línia d'evacuació paral·lela a la carretera CV 2390 haurà de restaurar-se eliminant els materials sobrants i estenent terra vegetal.  
- Als trams en què el camí executat ha suposat la generació de talussos (Alto de la Hoya del Agua, Torre del Ragudo i Cerro de los Pastores) es condicionarà el talús rocós per mitjà de la disminució del seu pendent, restitució topogràfica, aportació de terra vegetal i revegetació.  
- Es considera necessari l'execució de cunetes de desaigüe ben consolidades i amb estructures per a disminuir la velocitat del flux, a fi d'evitar els processos erosius en la part oriental del camí d'accés als aerogeneradors 9, 10 i 11.  
- Les plataformes de muntatge executades presenten una superfície entorn dels 1.500 m². En alguns casos, l'execució de la plataforma ha suposat un elevat moviment de terres i material rocós que genera un impacte elevat sobre la vegetació i el paisatge. En aquest sentit, s'haurà de restaurar la zona afectada i es reduirà la superfície de la plataforma de muntatge una vegada finalitzades les obres, especialment en els aerogeneradors 2, 5, 7,10, 11, 12, 15, 17 i 21, on s'han d'implementar mesures restauradores significatives.  
- Per a la restauració de la plataforma de muntatge s'haurà de restituir la topografia original, traslladant part del material del terraplé al talús de desmunt. Els talussos resultants hauran de tenir una alçària màxima de 2 m i un pendent màxim de 35º per a afavorir l'extensió de terra vegetal i la revegetació.  
- En el cas que per a restaurar la plataforma de muntatge es genere material rocós sobrant, s'haurà de gestionar correctament, de conformitat amb el que estableix la condició 5.4 de la declaració d'impacte ambiental.  
- En cas que per l'afecció al patrimoni no siga possible instal·lar l'aerogenerador 24, s'haurà de restituir el camí d'accés executat.  
L'execució d'aquestes mesures correctores es considera necessària en compliment de la declaració d'impacte ambiental (DIA), sense perjudici d'altres mesures que puguen adoptar-se derivades del desenvolupament del Pla de vigilància ambiental del projecte»  
1.h) La qualificació de l'activitat, com també, si s'escau, les mesures correctores que s'han d'imposar per a garantir l'eficàcia dels sistemes correctors proposats i el seu grau de seguretat, i els aspectes ambientals establits en l'informe de l'Ajuntament en què s'ubique la instal·lació en l'àmbit de les seues competències  
El tècnic de Control Integrat de la Contaminació de la Comissió Territorial d'Anàlisi Ambiental Integrada emet l'informe següent:  
«Qualificació  
D'acord amb les característiques intrínseques,  
Molesta índex baix 2  
Insalubre índex baix 1  
Nociva índex baix 1  
Perillosa índex baix 2  
Cada unitat aerogeneradora ha d'estar proveïda de la corresponent instal·lació fixa per a l'extinció automàtica d'incendis i no es podran superar els nivells sonors establits en l'annex II de la Llei 7/2002, de 3 de desembre, de protecció contra la contaminació acústica.»  
1.i) El termini perquè l'interessat presente els certificats a què es refereix l'article 68.2 del Decret  
En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions al Servei Territorial de Medi Ambient a l'efecte del reconeixement corresponent i haurà de presentar prèviament un certificat, emés per un tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat amb les condicions o les reformes posteriors també autoritzades, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, les seues reformes o en les normatives que li siguen aplicables com també aquells altres certificats previstos en les disposicions que s'hagen integrat.  
D'acord amb el que estableix l'article 68.2.c) del Decret 127/2006 de 15 de setembre del Consell, pel qual es desplega la Llei 2/2006, de 5 de maig, de la Generalitat, de prevenció de la contaminació i qualitat ambiental, l'autorització d'inici d'activitat queda condicionada a l'obtenció de l'informe i el certificat emés per una entitat col·laboradora en matèria de qualitat ambiental (ECMQA) degudament registrada en la lletra g) del Registre d'aquestes entitats establit en el Decret 29/2007, de 9 de març, del Consell, pel qual es modifica el Decret 229/2004, de 15 d'octubre, del Consell, pel qual s'estableixen les entitats col·laboradores en matèria de qualitat ambiental.  
1.j) Qualsevol altra mesura que s'establisca per la normativa sectorial aplicable  
L'empresa està inscrita en el Registre de Petits Productors de Residus Perillosos de la Comunitat Valenciana.  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
En cas de produir-se algun vessament de matèries primeres o productes durant les operacions de lubricants i de residus tòxics i perillosos en les operacions de manteniment, aquest es recollirà i es gestionarà externament per mitjà d'un gestor autoritzat.  
Així mateix, quan es determine el cessament d'alguna de les unitats s'han de desmantellar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
De la mateixa manera, cal sementar que el marc normatiu regulador de la gestió de residus a la Comunitat Valenciana és la Llei 10/98 de 21 d'abril, de residus i la Llei 10/2000, de 12 de desembre, de residus de la Comunitat Valenciana.   
L'activitat i les seues instal·lacions s'han d'ajustar a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat totes les mesures previstes en el projecte i les condicions establides.  
L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autoritat ambiental integrada.  
L'administració deixarà sense efecte aquesta resolució en el moment en què s'observe qualsevol incompliment de les condicions imposades, després d'audiència prèvia de l'interessat.  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 2/ 2006, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció Territorial de Medi Ambient, Aigua, Urbanisme i Habitatge qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
En tot allò no especificat en aquesta resolució, caldrà ajustar-se a totes les condicions estipulades per la normativa vigent en matèria de residus, contaminació atmosfèrica i acústica, i impacte ambiental com també a qualsevol altra que puga dictar l'administració en l'exercici de l'activitat en matèria de protecció ambiental.   
Nové. Vista la proposta de la Comissió Territorial d'Anàlisi Ambiental Integrada reunida en sessió ordinària de data 31 de març de 2008, s'adopta aquesta resolució:  
Concedir a Proyectos Eólicos Valencianos, SA l'autorització ambiental integrada per a la instal·lació d'un parc eòlic, referent al Projecte bàsic per a la sol·licitud d'autorització ambiental integrada d'instal·lació d'un parc eòlic denominat Alto Palancia II, de març de 2007 i subscrit pel Sr. Vicente Nebot Molés, la qual queda inscrita en el Registre General d'Instal·lacions AAI de la Comunitat Valenciana amb el número 152/08/AAI/CV, condicionada al compliment dels requisits anteriorment descrits en les consideracions d'aquesta resolució  
Contra aqueta resolució, que no posa fi a la via administrativa, es podrà presentar recurs d'alçada davant del director general per al Canvi Climàtic de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
Castelló de la Plana, 31 de març de 2008.- El director territorial de Medi Ambient, Aigua, Urbanisme i Habitatge: Jorge Traver de Juan.